stanford-oval/wikipedia huggingface dataset:
מרטין פיידן
הערות שוליים

↑  U.S. Team out to Win ’35 Maccabiad, Jewish Telegraphic Agency,‏ January 9, 1935 (באנגלית)
↑  אברהם ב. ריבלין, המכביה העבריה הראשונה - עם סיום המכביה, דואר היום, 3 באפריל 1932
↑  המנצחים במכביה הראשונה והישגיהם, דואר היום, 2 באפריל 1935
1 2  אלישע שוחט, 75 שנים לרבַּנָאות הראשונה באתלטיקה - חלק שני, באתר sportweb, ‏18 באוקטובר 2011
↑  By PAUL G. GOLDBERG, THE SECOND WORLD MACCABI GAMES , The Brooklyn Jewish Center Review, page 9, June 1935
↑  התחרויות לרבנאות א"י באתלטיקה קלה, הַבֹּקֶר, 1 בדצמבר 1935
↑  לאחר ההתחרויות לרבנאות באתלטיקה, הַבֹּקֶר, 6 בדצמבר 1935
מרד סצומה

קרב שירוימה
מרד סצומה (ביפנית: 西南戦争, שפירושו: "המלחמה הדרום-מערבית") היה מרד של מחוז קגושימה (לשעבר ההאן של סצומה) נגד הצבא היפני הקיסרי שהתחיל ב-1877, 9 שנים אחרי רסטורציית מייג'י.
רקע

ב-1868 עברה יפן מהפכה דרמטית. שוגונות טוקוגאווה הפאודלית התמוטטה, והשלטון נתפס בידי קואליציה של האן (נחלות פיאודליות), בראשות ההאנים של סאצומה, צ'ושו, טוסה והיזן. מבין הארבעה, סאצומה וצ'ושו היו החשובים ביותר. טקמורי סאיגו, המנהיג החשוב ביותר מנחלת סאצומה וגיבור מלחמות הרסטורציה, היה תומך נלהב בצעדי המודרניזציה הראשונים שבוצעו במסגרת הרסטורציה של מייג'י (כינויה של מהפכת 1868). במיוחד, תמך ביצירת צבא קיסרי מרכזי ובביטול הנחלות הפיאודליות. בעידודו והנהגתו של סאיגו, כל ההאנים בוטלו באוגוסט 1871 והוחלפו במחוזות מנהליים. ההאן של סצומה בוטל אף הוא והוחלף במחוז קגושימה. לאחר ביטול ההאנים מילא סייגו טקמורי תפקידי מפתח בממשלה החדשה, לרבות תפקיד שר האוצר, היועץ הקיסרי המרכזי, פילדמרשל של הצבא ומפקד המשמר הקיסרי.
אולם לאט לאט, התחילו רבים מהסמוראים של סאצומה להתנגד לצעדי הממשלה החדשה. רבים מהם היו שמרנים, שתמכו, אמנם, בסילוק המשטר הישן והחלפתו במשטר קיסרי, אולם ציפו שזכויות היתר הפאודליות שלהם יישמרו. צעדי המודרניזציה המהירים של הממשלה, שכללו את ביטול הפאודליזם, ביטול מעמד הסמוראים ואיסור נשיאת חרבות בפומבי, מילאו אותם בזעם. כל עוד טקמורי סאיגו, המנהיג הנערץ, היה בממשלה, הסמוראים של סצומה היו תחת שליטה.
בשנת 1873, התגלו מחלוקות הולכות וגוברות בין סאיגו לבין יתר השרים והיועצים הקיסריים, בפרט היועץ הקיסרי טושימיצ'י אוקובו. גם סאיגו וגם אוקובו תמכו במודרניזציה, אולם בעוד האחרון דגל בהתמערבות מהירה, סייגו טקמורי רצה לשמר חלק מהערכים של העבר. במיוחד, שאף להשתית את המדינה החדשה על ערכים מוסריים קונפוציאניים, ולא על חומרנות קרה המבוססת על טכנולוגיה ואינטרסים של כסף וכוח, כמקובל במערב. באוקטובר 1873 התפטר סאיגו בזעם מהממשלה עקב מחלוקת על מדיניות חוץ (המשבר על קוריאה, יפנית: Seikanron), וכל תומכיו נטשו איתו לסצומה.
סאיגו לא התכוון למרוד בממשלה, אבל החליט להקים בסיס כוח עצמאי בנחלת הבית שלו. מיד כשהגיע לקגושימה, הוא הקים שם "בית ספר פרטי", למעשה אקדמיה צבאית שהמנגנון הבירוקרטי שלה השתלט על המחוז כולו. בית הספר הפרטי חינך לערכים קונפוציאניים שמרניים, שסייגו ועוזריו, רובם קצינים בכירים לשעבר, ראו כערכים הסמוראיים האמיתיים. מחוז קגושימה (השם הרשמי של סצומה) היה בפועל מדינה בתוך מדינה, אזור סורר שלא ציית לצווי המודרניזציה של הממשלה. השרים בטוקיו, בראשות אוקובו, זעמו על חוסר הציות של קגושימה, אבל לא העזו לכפות על המחוז הסורר לחזור לתלם. סצומה הייתה ידועה בריכוז גבוה במיוחד של לוחמים מזרי אימה, ולסייגו טקמורי היו חסידים רבים בכל רחבי יפן. הייתה תחושה שאם סאיגו יפתח במרד, המדינה כולה תתמוטט.
סאיגו, מצידו, סירב בעקביות לשתף פעולה עם פעילויות לא חוקיות. ב-1874 וב-1876 פרצו מספר מרידות נגד הממשלה במחוזות סאגה וקוממוטו, ובכל המקרים הללו נשלחו שליחים לסאיגו וביקשו ממנו להצטרף. סאיגו סירב תמיד, ובתוקף. העדויות מלמדות שאיבד עניין בפוליטיקה, ואפילו בבית הספר הפרטי כבר לא התערב לעיתים תכופות. הוא עסק לרוב בתחביביו - ציד, דיג, קליעת סנדלי קש ומשחק עם ילדים. כדי לעורר את סאיגו לפעולה נדרשה פרובוקציה קיצונית, וכזאת הגיעה רק בשלהי 1876.
המרד בתרבות

המרד שימש כרקע לסרט "הסמוראי האחרון" בכיכובם של טום קרוז וקן ואטאנבה.
לקריאה נוספת

James H. Buck, The Satsuma Rebellion of 1877: From Kagoshima through the Siege of Kumamoto Castle, Monumenta Nipponica 28:4 (Winter, 1973)
Rikujō Jieitai Kita, Kumamoto Shūshinaki, ed., Shimpen Seinan Senshi, Tokyo: Hara Shobō, 1977
Ogawara Masamichi, Seinan Sensō: Saigō Takamori to Nihon Saigo no Naisen Tokyo: Chūō Kōron Shinsha, 2007
מצר ברנספילד

| --- | --- |

 מידע כללי
 על שם:  אדוארד ברנספילד 
 סוג:  מצר ים 
 מידע נוסף
 קואורדינטות:  63°S 59°W﻿ / ﻿63°S 59°W﻿ / -63; -59
  (למפת איי שטלנד הדרומיים מוגדלת) אי הפיל קלרנס אי המלך ג'ורג'  ליווינגסטון סמית' מעבר דרייק מצר ברנספילד  אנטארקטיקהמצר ברנספילד(למפת איי שטלנד הדרומיים רגילה) אי הפיל קלרנס אי המלך ג'ורג'  ליווינגסטון סמית' מעבר דרייק מצר ברנספילד  אנטארקטיקהמצר ברנספילד(למפת חצי האי האנטארקטי רגילה) בסיס חנרל ברנרדו אוהיגינס ריקלמהמצר ברנספילד(למפת חצי האי האנטארקטי מוגדלת) בסיס חנרל ברנרדו אוהיגינס ריקלמהמצר ברנספילד
 
מצר ברנספילד (באנגלית: Bransfield Strait) הוא מצר ים ברוחב של כ-100 ק"מ ובאורך של כ-500 ק"מ המשתרע בין איי שטלנד הדרומיים לבין חצי האי האנטארקטי.
היסטוריה

המצר נקרא בשמו בשנת 1825 על ידי איש הצי המלכותי ג'יימס ודל על שמו של אדוארד ברנספילד שמיפה את איי שטלנד הדרומיים בשנות העשרים של המאה ה-19.
גאולוגיה

האגן התת-ימי שמתחת לפני מצר הוא באורך של כ-400 ק"מ ועומקו כ-2 ק"מ. הוא נוצר כבקע לפני כ-4 מיליון שנים. המשך היווצרות הבקע גרמה לרעידות אדמה ולפעילות געשית. מקרקעית המצר מתנשאת שרשרת הרים תת-ימיים ממוצא געשי שחלקם עדיין פעילים.
מרטין פלאד

| --- | --- |

 לידה:  7 בינואר 1831 זוננביל, הרפובליקה הפדרלית של גרמניה 
 פטירה:  1 באפריל 1915 (בגיל 84) קורנטל-מינצ'ינגן, הרפובליקה הפדרלית של גרמניה 
 שם לידה:  Johann Martin Flad 
 מדינה:  ממלכת וירטמברג 
 השקפה דתית:  לותרניזם 
 
יוהאן מרטין פלאד (גרמנית: Johann Martin Flad;‏ 1831–1915) היה מיסיונר ממוצא גרמני שפעל באתיופיה במשך כ-60 שנה ופעולותו המרכזית הייתה לנצר את יהודי אתיופיה.
חייו

פלאד נולד בעיירה אידינגאן ("Üdingen") שבמערב גרמניה והחל את לימודיו כמיסיונר בכנסיית "כּרישונה הקדושה" ("St. Chrischona") בבזל שבשווייץ. בתחילה היה חלק ממשלחת בזל שנכנסה לאתיופיה ב-1855 ובמשלחת הוא התלווה למיסיונר לודוויג קראפף ("Lugwig Krapf") שנשלח על ידי הבישוף האנגליקני של ירושלים, סמואל גובאט, לקיסר האתיופי תוודרוס השני, מטרת המשלחת הייתה להמשיך את הפעילות המיסיונרית באתיופיה שבה גובאט החל ב-1826 ועד שגורש ב-1838 יחד עם כל המיסיונרים האחרים.
בין השנים 1861–1915 הוא פעל בשורות החברה הלונדונית לקידום הנצרות בין היהודים ובשליחותם עמל כארבע שנים בניסיון לנצר את קהילת יהודי אתיופיה. יחד עם מיסיונרים נוספים הוא הקים בית ספר נוצרי באוורה שליד גונדר ב-1856 וב-1861 הקים מרכז מיסיונרי ליד ג'אנדה שלחופה הצפוני של אגם טאנה.
פלאד, אשר פעל בקרב ביתא ישראל במשך ארבע שנים וזכה גם להצלחות מוגבלות, נזרק לכלא על ידי הקיסר תוודרוס השני. חלק מפעולותיו היה תרגום התנ"ך לאמהרית השמעת דעות ולימוד במרכזים נוצריים באתיופיה. יומנו האישי יחד עם זה של אשתו הוא מקור חשוב ללמידת הזמן שבו פעל לרבות על המשלחת הצבאית הבריטית. פלאד שימש גם בתור שליח בין קיסר אתיופיה לשליט מצרים, בתור שליח למלכה הבריטית ויקטוריה ובתור מתווך בין קיסר אתיופיה למפקד המשלחת הבריטית במקדלה ב-1868.
במהלך מסעותיו ונסיעותיו בין אתיופיה לאירופה פלאד הבא עמו כמאה מסמכים וספרות עשירה באמהרית, כמו גם עבודות של מיסיונרים אחרים שפעלו באתיופיה באותה התקופה ולפניה.
ספרים שחיבר

Zwölf Jahre in Abessinien, oder, Geschichte des Königs Theodoros II. und der Mission unter seiner Regierung
ማጽሓፋ ፡ ማዝሙራት ፡ ዛዻዊት ። : ባለሳና ፡ ገአዝ ፡ ውባለሳና ፡ ኣምኃራ ።
(בעריכתו: ספר תהלים בגעז ובאמהרית)
Man's heart either God's temple or Satan's abode, represented in 10 figures : for awakening and promoting Christian faith and life
Helps to self-examination and prayers on different subjects : for the use of humble-minded and inquiring Jews
Scripture with Scripture compared
The Messianic Prophecies in Ethiopic and Amharic : with some additional passages from the ancient prophets
A short description of the Falasha and Kamants in Abyssinia : together with an outline of the elements and a vocabulary of the Falasha-Language
Kurze Schilderung der bisher fast unbekannten abessinischen Juden (Falascha) : ihr Ursprung, Wohnort, Korperbau ... / von Martin Flad. nebst einem Unhang über die Heidnischen Kamanten in Abessinien
የትምህርት ፡ መጃመርያ ፡ እርሱም ፡ የማንበብ ፡ ማስተማርያ ፡ ባማኀርኛ ። ለሀበቫ ፡ ተማሮች ፡ ለጥቅማቸው ፡ ተጻፈች ፡ በሽቄድን ፡ ቤተ ፡ ክርስቲያንማ ፡ ባለች ፡ በሚስዮን ፡ ጉባኤ ፡ ፈቃድ ፡ ታተመች
(ספר ללימוד דקדוק של השפה האמהרית)
לקריאה נוספת

יוהאן מרטין פלאד, הפלאשים (היהודים) מחבש (אנגלית).
יוהאן מרטין פלאד, תיאור קצר של הפלאשים והקמנטים בחבש (אנגלית).
יוהאן מרטין פלאד, שישים שנות שליחות לפלאשים בחבש (גרמנית).
מצר דה לונג

| --- | --- |
תצלום לוויין של נאס"א: האי וראנגל ומצר דה לונג בחורף
תצלום לוויין של נאס"א: האי וראנגל ומצר דה לונג בחורף
 מידע כללי
 מיקום:  ים סיביר המזרחי 
 מקשר:  מקשר בין ים צ'וקצ'י לים סיביר המזרחי
 מפריד:  בין האי וראנגל ליבשת סיביר
 סוג:  מצר ים 
 מידות
 אורך:  128 ק"מ
 רוחב מזערי:  141 ק"מ
 עומק מרבי:  50 מטר
 ‏עומק מזערי:  36 מטר
 מידע נוסף
 מדינות באגן הניקוז:  רוסיה רוסיה
 לשונות יבשה:  כף בילינגס, כף יאקאן, כף בלוסום
 תקופת קיפאון:  מרבית ימות השנה
 קואורדינטות:  70°10′0″N 178°3′0″E﻿ / ﻿70.16667°N 178.05000°E﻿ / 70.16667; 178.05000
  (למפת רוסיה מוגדלת) מוסקבה סנקט פטרבורג נובוסיבירסק אנאדיר נורילסק סקנדינביה אי רו פה  קזחסטן איראן סין מונגוליה ק. יפן האוקיינוס השקט  אוקיינוס הקרח הצפונימצר דה לונג(למפת רוסיה רגילה) מוסקבה סנקט פטרבורג נובוסיבירסק אנאדיר נורילסק סקנדינביה אי רו פה  קזחסטן איראן סין מונגוליה ק. יפן האוקיינוס השקט  אוקיינוס הקרח הצפונימצר דה לונג(למפת המחוז האוטונומי צ'וקוטקה רגילה) אנאדיר ביליבינו פווק אוגולניה קופי אגווקינוט פרובידנייה לאוורנטייה לורינו ברינגובסקי וראנגל קמצ'טקה מגדן סאחה יקוטיה  ים צ'וקצ'י ים ברינג אוקיינוס הקרח הצפונימצר דה לונג(למפת המחוז האוטונומי צ'וקוטקה מוגדלת) אנאדיר ביליבינו פווק אוגולניה קופי אגווקינוט פרובידנייה לאוורנטייה לורינו ברינגובסקי וראנגל קמצ'טקה מגדן סאחה יקוטיה  ים צ'וקצ'י ים ברינג אוקיינוס הקרח הצפונימצר דה לונג
 
מצר דה לונג (באנגלית: De Long Strait; ברוסית: Пролив Лонга) הוא מצר ים בצפון-מזרח רוסיה בין האי וראנגל ליבשת סיביר (במחוז האוטונומי צ'וקוטקה). המצר מקשר בין הים הצ'וקצ'י שממזרח לו לים סיביר המזרחי שמערבה ממנו.
רוחבו של המצר בנקודה הצרה ביותר הוא 141 ק"מ (בין כף בילינגס ביבשת לבין כף בלוסום באי וראנגל). עומקו נע בין 36 מ' ל-50 מ'. אורכו – 128 ק"מ.
המצר שמכוסה קרח מרבית ימות השנה קרוי על שמו של קפטן יו אס אס ג'נט (אנ') ומגלה ארצות אמריקני ג'ורג' וושינגטון דה-לונג (George Washington DeLong) (1844–1881).
הערות שוליים

↑  במקורות רוסיים רבים נטען שהמצר נקרא על שמו של תומאס לונג (Thomas Long), צייד לווייתנים אמריקאי שהעניק ב-1867 לאי וראנגל את שמו על שם מגלה ארצות רוסי ממוצא גרמני בלטי פרדיננד וראנגל.
| גופי מים באוקיינוס הקרח הצפוני |
| --- | --- | --- |
| ימים | ים בופור • ים ברנץ • ים גוסטב אדולף • ים גרינלנד • ים וואנדל • ים לאפטב • הים הלבן • ים לינקולן • הים הנורווגי • ים סיביר המזרחי • ים פצ'ורה • ים צ'וקצ'י • ים קארה |  |
| מפרצים | מפרץ אוב • מפרץ אונגבה • מפרץ אונגה • מפרץ אמונדסן • מפרץ בות'יה • מפרץ ג'יימס • מפרץ דווינה • מפרץ הדסון • מפרץ מזן • מפרץ מלוויל • המפרץ הנורווגי • מפרץ קורוניישן • מפרץ קנדלאקשה |  |
| מצרי ים | מצר אוסטרי • מצר בארו • מצר ברינג • גרון הים הלבן • מצר ג'יימס רוס • מצר דה לונג • מצר דולפין ויוניון • מצר דיז • מצר דייוויס • מצר דמיטרי לאפטב • מצר דנמרק • מצר הדסון • מצר הינלופן • מצר וילקינס • מצר וילקיצקי • ויקונט מלוויל סאונד • מצר ויקטוריה • מצר טיימיר • מצר יבגנוב • מצר יוגורסקי • לארסן סאונד • לנקסטר סאונד • מצר מאליגין • מצר מטוצ'קין • מצר מקקלור • תעלת מקקלינטוק • מצר נארס • מצר הנסיך מוויילס • מצר סאניקוב • סטורפיורד • מצר סימפסון • מצר סמית' • תעלת פארי • תעלת פוקס • פיל סאונד • מצר פראם • פרינס ריג'נט אינלט • מצר פרנקלין • מצר קארה • אגן קיין • מצר קילדין • תעלת קנדי • תעלת רובסון |  |
| מעברים | המעבר הצפון-מזרחי • המעבר הצפון-מערבי |  |
ערך זה הוא קצרמרבנושא גאוגרפיה של רוסיה ובנושא גופי מים. אתם מוזמנים לתרום לוויקיפדיה ו.
מרטין פלרמו

מרטין פלרמו (בספרדית: Martín Palermo; נולד ב-7 בנובמבר 1973 בלה פלאטה, ארגנטינה) הוא כדורגלן עבר ארגנטינאי ששיחק בעמדת החלוץ. פלרמו, הידוע בכינוי "אל לוקו" (המשוגע, El loco) שקיבל בשל צבעי המשונים שלו שאותם היה מחליף תדיר. מרטין פלרמו מזוהה כשחקן בעיקר עם קבוצת בוקה ג'וניורס והוא הכובש המצטיין בהיסטוריה שלה. כיום הוא מאמן קבוצת פלטנסה.
קריירה

פלרמו החל את הקריירה בתור שחקן מחליף באסטודיאנטס. בארבע עונותיו הראשונות כבש פלרמו שני שערים בלבד, ורק בעונת 1995/1996 החל פלרמו לקבל דקות משחק רבות ולכבוש בהתאם. בשנתיים האחרונות שלו בקבוצה כבש 32 שערים ב-63 משחקים והפך לאחד החלוצים המוערכים בליגה.
לאחר העברתו לבוקה ג'וניורס זכה פלרמו בהכרה בינלאומית בעקבות ממוצע השערים הגבוה שלו והופעתיו המרשימות במשחקים בינלאומיים. בשיא הקריירה של פלרמו, בשנת 2000, זכה השחקן עם קבוצתו בגביע הביניבשתי. פלרמו, שכבש צמד במשחק נגד ריאל מדריד הספרדית, נבחר לשחקן המצטיין של הטורניר. בשנת 2000 אמור היה פלרמו לעבור לקבוצת לאציו מהאיטלקית, אך פציעה מנעה את העברתו.
ב-24 במאי 2000 חזר פלרמו לשחק לאחר חצי שנה של חוסר פעילות. הוא שיחק 15 דקות נגד היריבה העירונית של בוקה, ריבר פלייט, במשחק גומלין ברבע גמר גביע ליברטדורס, וכבש את השער השלישי של בוקה, שניצחה 3-0 לאחר הפסד 2-1 במשחק הראשון. כשנה לאחר מכן עבר פלרמו לליגה הספרדית. לפני מעברו, נחשב פלרמו לחלוץ הטוב ביותר בליגה הארגנטינאית, בזכות 91 כיבושים ב-102 הופעות.
למרות התעניינות מצידן של קבוצות בכירות, בחר פלרמו בוויאריאל ממרכז הטבלה הספרדית. מיד לאחד הצטרפותו לקבוצה, נפצע פלרמו בצורה ביזארית כאשר יציע מולו חגג שער התמוטט, וכתוצאה מכך שבר פלרמו את עצמות השוק ונעדר תקופה ארוכה מהמגרשים. פלרמו לא הצליח לבטא את יכולתו במדי הקבוצה ושיחק בה 3 עונות בהן כבש 18 שערים בלבד. לאחר מכן ניסה פלרמו את מזלו בקבוצות כגון ריאל בטיס ודפורטיבו אלאבס, שגם בהן לא הצליח להשתלב כראוי.
בקיץ 2004 חזר פלרמו לבוקה. חזרתו לבוקה סימנה את חזרתו להיות אחד החלוצים הטובים בארגנטינה. פלרמו הוא הכובש המצטיין של בוקה בכל הזמנים עם 236 שערים במדי הקבוצה במסגרות השונות, 193 שערי במשחקי ליגה ו-43 בקופה אמריקה, ממוצע של 0.58 שערים למשחק.
כמו כן, פלרמו שיחק שבעה משחקים בנבחרת ארגנטינה וכבש שלושה שערים. במסגרת שלב הבתים של קופה אמריקה 1999, במשחק של נבחרתו נגד קולומביה, החטיא פלרמו 3 פנדלים. ובכך שבר את שיא החטאות הפנדלים במשחק אחד. למרות הסטטיסטיקה המרשימה, פלרמו לא זומן למשחקי הנבחרת, למורת רוחם של אוהדים רבים בארגנטינה.
ב-2011 הודיע פלרמו כי יעזוב את בוקה והוא פרש באופן רשמי מכדורגל ב-18 ביוני 2011, בתיקו 2-2 נגד חימנסיה לה פלאטה.
ב-2012 גודוי קרוס הודיעו שהחתימו את פלרמו כמאמן ולאחר שתי שנות אימון עבר לאמן את ארסנאל סארנדי ב-2014. ב-2016 החל לאמן את אוניון אספניולה מליגת העל הצ'יליאנית.
הישגים

אליפות ארגנטינה (1998 אפרטורה) (בוקה ג'וניורס)
אליפות ארגנטינה (1999 קלאוסורה)
אליפות ארגנטינה (2000 אפרטורה)
גביע ליברטדורס (2000,2007)
הגביע הביניבשתי (2000)
גביע סודאמריקנה (2004) (בוקה ג'וניורס)
אליפות ארגנטינה (2005 אפרטורה)
רקופה סודאמריקנה (2005)
גביע סודאמריקנה (2005)
אליפות ארגנטינה (2006 קלאוסורה)
מלך שערי הליגה הראשונה בארגנטינה (20 שערים ב-19 משחקים, 1998 אפרטורה)
כדורגלן השנה באמריקה הדרומית (1998)
השחקן המצטיין בגביע הביניבשתי (2000)
הערות שוליים

↑  Martín Palermo ¿Por qué te decían el loco?- Susana Giménez, נבדק ב-2023-11-29
| נבחרת ארגנטינה – קופה אמריקה 1999 |
| --- | --- | --- |
|  1 בורגוס •  2 אז'אלה •  3 סורין •  4 איבארה •  5 סימאונה •  6 סמואל •  7 בארוס שלוטו •  8 זאנטי •  9 פלרמו •  10 אורטגה •   11 לופס •  12 ביסארי • 13 ויוואס •  14 פוצ'טינו • 15 בריסו • 16 גוגליילמינפייטרו • 17 אוסאין • 18 קניה • 19 קלדרון • 20 איימר • 21 גונסאלס • 22 ריקלמה • מאמן: ביילסה |  1 בורגוס •  2 אז'אלה •  3 סורין •  4 איבארה •  5 סימאונה •  6 סמואל •  7 בארוס שלוטו •  8 זאנטי •  9 פלרמו •  10 אורטגה •   11 לופס •  12 ביסארי • 13 ויוואס •  14 פוצ'טינו • 15 בריסו • 16 גוגליילמינפייטרו • 17 אוסאין • 18 קניה • 19 קלדרון • 20 איימר • 21 גונסאלס • 22 ריקלמה • מאמן: ביילסה | ארגנטינה |
| נבחרת ארגנטינה – מונדיאל 2010 |
| --- | --- | --- |
|  1 פוסו •  2 דמיצ'ליס •  3 ק. רודריגס •  4 בורדיסו •  5 בולאטי •  6 היינצה •  7 די מריה •  8 ורון •  9 היגוואין •  10 מסי •   11 טבס •  12 גארסה • 13 סמואל •  14 מסצ'ראנו • 15 אוטמנדי • 16 אגוארו • 17 גוטיירס • 18 פלרמו • 19 מיליטו • 20 מ. רודריגס • 21 אנדוחר • 22 רומרו • 23 פסטורה • מאמן: מראדונה |  1 פוסו •  2 דמיצ'ליס •  3 ק. רודריגס •  4 בורדיסו •  5 בולאטי •  6 היינצה •  7 די מריה •  8 ורון •  9 היגוואין •  10 מסי •   11 טבס •  12 גארסה • 13 סמואל •  14 מסצ'ראנו • 15 אוטמנדי • 16 אגוארו • 17 גוטיירס • 18 פלרמו • 19 מיליטו • 20 מ. רודריגס • 21 אנדוחר • 22 רומרו • 23 פסטורה • מאמן: מראדונה | ארגנטינה |
| --- | --- |
בקרת זהויות :  ISNI: 0000 0003 6077 983X  LCCN: n2011085182  VIAF: 221198036   WorldCat (עם VIAF): 221198036
מילוקונמינגיה

| מילוקונמינגיה |
| --- | --- |

תקופה
קמבריון 535–520 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: חסרי לסתות
סדרה:: Myllokunmingiida
משפחה:: Myllokunmingiidae
סוג:: מילוקונמינגיה
מין:: Myllokunmingia fengjiaoa
שם מדעי
 Myllokunmingia

מילוקונמינגיה (שם מדעי: Myllokunmingia) הוא סוג נכחד של יצור שחי בתקופת הקמבריון שבתחילת הפלאוזואיקון, ראשון העידנים, לפני 520–535 מיליון שנה מהיום. יצור זה השתייך למיתרניים והיה, ככל הנראה, הדג והחולייתן הראשון בעולם, אם כי הדעות על כך חלוקות (הן על כך שהיה ראשון והן על כך שהיה חולייתן). בסוג זה נמצא רק מין אחד - Myllokunmingia fengjiaoa.
המאובנים שלו התגלו באתר המאובנים בצ'נגג'יאנג במחוז יונאן בדרום-מערב סין, בקרבת העיר קונמינג והוא הוגדר ב-1999.
יצור קטן זה הגיע לאורך 28 מילימטרים ולגובה שישה מילימטרים והיה ככל הנראה בעל גולגולת ומבנה סחוסי של שלד רך. על גבו היה סנפיר גבי רך באורך 1.5 מ"מ שאולי שימש להיגוי. הייתה לו מערכת עיכול דומה לאלה של דגים אך לא היה לא פה רגיל, כך שהוא היה קרובם של חסרי הלסתות ששואבים את מזונם לסדק בגולגולת שאינו נחשב לפה אך מכיל לוע ואינו יכול להיסגר.
ככל הנראה היה המילוקונמינגיה החולייתן הראשון בעולם לצידו של ההייקויכטיס מאותה תקופה, אשר גם התגלה ביונאן.
מילוסלבה מיסקובה

מילוסלבה צ'מקובה-מיסקובה (בצ'כית: Miloslava Čamková-Misáková; ‏25 בפברואר 1922 – 1 ביולי 2015) הייתה מתעמלת צ'כוסלובקית, אלופה אולימפית (לונדון 1948) בתחרות הקבוצתית בהתעמלות.
ביוגרפיה

באולימפיאדת לונדון (1948) זכתה מיסקובה יחד עם חברותיה במדליית זהב בתחרות הקבוצתית לפני הונגריה וארצות הברית, מתוך 11 נבחרות.  השתתפותה הייתה מצוינת והיא דורגה במקום רביעי מתוך 90 המשתתפות בתחרות ושנייה מבין המתעמלות הצ'כוסלובקיות. אחותה הצעירה, אלישקה מיסקובה חלתה בשיתוק ילדים כבר ביום הראשון לבואן ללונדון והוחלפה על ידי ורה רוז'יצ'קובה. באותו היום שבו הן התחרו, נפטרה אחותה, אלישקה מיסקובה. למחרת, בטקס חלוקת המדליות, הונף דגל צ'כוסלובקיה עם סרט שחור סביבו.
לאחר שפרשה מיסקובה מספורט תחרותי, היא החלה לאמן התעמלות ולשפוט בתחרויות בינלאומיות בהתעמלות. לפני מותה היא הייתה לזוכת מדליית הזהב האולימפית מצ'כיה, הזקנה ביותר.
מלך הזירה (1999)

| מלך הזירה (1999)>  הפוסטר הרשמי של האירוע בכיכובו של ביג שואו.מידע |
| --- | --- | --- |
ארגון: WWF
תאריך: 27 ביוני 1999
עיר: גרינסבורו, קרוליינה הצפונית
אולם: גרינסבורו קולוסיאום קומפלקס
מספר צופים: 19,761
סדרת אירועי שלם וצפה של ה-WWE
| מעבר לקצה | מלך הזירה (1999) | פולי לואדד |
סדרת אירועי מלך הזירה
| 1998 | מלך הזירה (1999) | 2000 |
מלך הזירה (1999) היה אחד מאירועי השלם וצפה של ארגון ההיאבקות האמריקאי, ה-World Wrestling Federation‏ (ה-WWF, כיום ה-WWE). האירוע נערך ב-27 ביוני 1999, בגרינסבורו קולוסיאום קומפלקס שבגרינסבורו, קרוליינה הצפונית. האירוע היה האירוע השביעי בסדרת אירועי מלך הזירה.
חמישה עשר קרבות התנהלו באירוע, כולל אחד ששימש כקרב חושך (קרב שלא שודר בטלוויזיה) וארבעה שהוקלטו לתוכנית Sunday Night Heat. בקרב המרכזי, וינס מקמהן ושיין מקמהן ניצחו את סטון קולד סטיב אוסטין בקרב סולם של שניים מול אחד על השליטה ב-WWF. עוד ברשימת הקרבות, אנדרטייקר ניצח את הרוק ושמר על אליפות ה-WWF, ובילי גאן ניצח את X-פאק כדי לזכות בטורניר מלך הזירה.
הפקה > רקע

אירוע מלך הזירה של שנת 1999 היה הפעם ה-13 שארגון ה-WWF קיים את טורניר מלך הזירה והפעם השביעית שהוא קיים את הטורניר כחלק מאירוע מלך הזירה. טריפל H היה אמור להתחרות בטורניר, אך הוא רצה להתמודד על אליפות ה-WWF במקום; בעקבות זאת, הוא העניק את מקומו לצ'יינה.
הפקה > עלילות

האירוע כלל קרבות שנבעו מעלילות מתוסרטות גם מ-Raw is War.
הפיוד המרכזי לקראת אירוע מלך הזירה היה בין סטון קולד סטיב אוסטין לוינס מקמהן ושיין מקמהן בקרב סולם של שניים מול אחד. העלילה החלה ברסלמניה 15, כשאוסטין זכה באליפות ה-WWF לאחר שניצח את הרוק. במשך החודשים הבאים, וינס ושיין ניהלו פיוד ביניהם כששיין לקח שליטה על קבוצת הקורפוריישן ולאחר מכן חשף שהוא היה המוח מאחורי החטיפה של אחותו, סטפני מקמהן, בידיהם של אנדרטייקר והמיניסטרי אוף דרקנס. באותו הזמן, שיין ואנדרטייקר שילבו כוחות כדי להקים את הקורפורייט מיניסטרי. חודש קודם לכן באירוע מעבר לקצה, אוסטין הפסיד את אליפות ה-WWF לאנדרטייקר לאחר ששיין, ששימש כשופט המיוחד, ביצע ספירת שלוש מהירה כדי להעניק לאנדרטייקר את הניצחון ואת הזכייה בתואר.
שלושה שבועות לאחר מכן, נודע שהקורפורייט מיניסטרי שירתו את ה"כוח העליון" אשר באמת מקבל את ההחלטות מאחורי הקלעים. לאחר שקרב האליפות בין אנדרטייקר לאוסטין הסתיים ללא הכרעה, המיניסטרי כרעו ברך בזירה כדי לקבל את הכוח העליון. שבוע לאחר מכן, אותו כוח עליון נחשף כלא אחר מאשר וינס מקמהן, שהסביר שהמעבר לדמות הטובה במהלך הדרך הייתה מזימה כדי לגרום לאוסטין לאבד את אליפות ה-WWF. אשתו של וינס, לינדה, וסטפני הופיעו על הבמה, כשסטפני זעמה על וינס ושיין שהשתמשו בה וניצלו אותה כדי להגיע לאוסטין. אז, לינדה הודיעה שהיא התפטרה מתפקיד המנכ"לית של ה-WWF והיא בחרה את ממשיך דרכה שנחשף כסטון קולד. אוסטין הודיעה שבתור מנכ"ל הוא יתמודד מול המקמהנס בקרב האנדיקאפ 2 נגד 1 באירוע מלך הזירה. שבוע לאחר מכן, לאחר שאוסטין השליך גללי פרה אל תוך משרדו של וינס במשרדי המטה של הארגון, וינס הודיע שהקרב ביניהם יהיה קרב סולם כאשר מזוודה תהיה תלויה מעל הזירה אשר תייצג את השליטה במאה אחוזים בארגון. שבוע לאחר מכן, אוסטין ניצח את ביג בוס מן בקרב יחידים כדי להבטיח שלא תהיה שום הפרעה מצד הקורפורייט מיניסטרי.
הפיוד המשני של אירוע מלך הזירה היה בין אנדרטייקר לרוק על אליפות ה-WWF. הפיוד בין השניים החל ב-7 ביוני בתוכנית Raw is War, כשהרוק התמודד מול טריפל H. כשהרוק התכונן לבצע עליו את מהלך הפיפלס אלבו, אנדרטייקר הפריע וביצע על הרוק את מהלך הטומבסטון פיילדרייבר. ביג שואו הגיע כדי להיחלץ לעזרתו ולהבריח את אנדרטייקר. שבוע לאחר מכן, הרוק איתגר את אנדרטייקר לקרב על התואר באירוע מלך הזירה. אנדרטייקר נענה לאתגר בחיוב, אך המקמהנס הגיעו והודיעו לרוק שהוא יהיה חייב לנצח את אנדרטייקר בקרב לא על התואר כדי לקבל את הקרב המבוקש. מאוחר יותר באותו הערב, שיין היה אמור להודיע על התניית הקרב בין רוק לאנדרטייקר, אך הוא הותקף לפני מתן הבשורה על ידי קן שמרוק. במהלך הקרב בין רוק לאנדרטייקר, טריפל H הגיע והודיע על התניית הקרב שבו הרוק יצטרך להתמודד מולו ומול אנדרטייקר בקרב האנדיקאפ, שבו הרוק ניצח לבסוף לאחר שצ'יינה הכשילה בטעות את אנדרטייקר. שבוע לאחר מכן, הרוק ניצח את אדג', כשלאחר הקרב, אנדרטייקר הגיע וביצע על הרוק את מהלך הטומבסטון פיילדרייבר. מאוחר יותר באותו הערב, אנדרטייקר הגן על אליפות ה-WWF נגד טריפל H, כשהקרב ביניהם הסתיים בפסילה לאחר שהרוק הפריע וביצע על אנדרטייקר את מהלך הרוק בוטום. הרוק ניסה לקשור את אנדרטייקר לפולחן שהיה אופייני לשיטת הפעולה של הקורפורייט מיניסטרי במהלך קיומה, אך הוא חמק מכך לאחר שחבריו לקבוצה עזרו לו. מנגד, פול ברר היה זה שנקשר לפולחן במקומו.
תוצאות

| מס' | תוצאות | התניות | זמן |
| --- | --- | --- | --- |
| D1 | מיט (עם ג'קלין וטרי ראנלס) ניצחו את קורט אנגל | קרב יחידים | - |
| H2 | הברוד (כריסטיאן ואדג') (עם גנגרל) נגד ההארדי בויז (ג'ף הארדי ומאט הארדי) (עם מייקל הייז) הסתיים ללא הכרעה | קרב זוגות אשר קבע את הטוענים לכתר לאליפות הזוגות של ה-WWF | 01:28 |
| H3 | הקורפורייט מיניסטרי (מידיאן וויסרה) ניצחו את ביג בוס מן | קרב האנדיקאפ 2 נגד 1 | 01:47 |
| H4 | פרינס אלברט (עם דרוז) ניצח את ואל וינס | קרב יחידים | 01:57 |
| H5 | קן שמרוק ניצח את שיין מקמהן בפסילה | קרב יחידים | 00:47 |
| 6 | X-פאק ניצח את הארדקור הולי בפסילה | קרב במסגרת שלב רבע הגמר של טורניר מלך הזירה | 02:58 |
| 7 | קיין ניצח את ביג שואו | קרב במסגרת שלב רבע הגמר של טורניר מלך הזירה | 06:29 |
| 8 | בילי גאן ניצח את קן שמרוק על ידי פסיקת השופט | קרב במסגרת שלב רבע הגמר של טורניר מלך הזירה | 03:53 |
| 9 | רוד דוג ניצח את צ'יינה (עם טריפל H) | קרב במסגרת שלב רבע הגמר של טורניר מלך הזירה | 13:14 |
| 10 | ההארדי בויז (ג'ף הארדי ומאט הארדי) (עם מייקל הייז) ניצחו את הברוד (כריסטיאן ואדג') (עם גנגרל) | קרב זוגות אשר קבע את הטוענים לכתר לאליפות הזוגות של ה-WWF | 04:54 |
| 11 | בילי גאן ניצח את קיין | קרב במסגרת שלב חצי הגמר של טורניר מלך הזירה | 05:16 |
| 12 | X-פאק ניצח את רוד דוג | קרב במסגרת שלב חצי הגמר של טורניר מלך הזירה | 03:07 |
| 13 | אנדרטייקר (א) (עם פול ברר) ניצח את הרוק | קרב יחידים על אליפות ה-WWF | 19:14 |
| 14 | בילי גאן ניצח את X-פאק | קרב במסגרת שלב הגמר של טורניר מלך הזירה | 05:33 |
| 15 | וינס מקמהן ושיין מקמהן ניצחו את סטון קולד סטיב אוסטין | קרב סולם האנדיקאפ על השליטה ב-World Wrestling Federation | 17:09 |
(א) - מתייחס למתאבק/מתאבקים שהגיעו לקרב כאלוף/אלופים D - מציין שהקרב היה קרב חושך (קרב שלא שודר בטלוויזיה) H - קרב שהתקיים לפני האירוע והוקלט במסגרת התוכנית Sunday Night Heat